proxectonos/corpus_dominio_legal_administrativo_tmp huggingface dataset:
23/02/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. A15.74625. Concesión de auga. Concello de Vilarmaior

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Ariana Gabriela Hongfen Brumar Hopson, con DNI XXXXXXXXX, en representación da Asociación Protectora de Pesca “Baxoi”, con CIF G15656200, solicita de Augas de Galicia a novación da concesión outorgada con data 17 de novembro de 2009 (expediente de clave DH. A15.22464) cun caudal de 63.072 m³/ano de augas procedente do río Baxoi, no lugar de Pousada, parroquia de Doroña (Santa María), t. m. de Vilarmaior, con destino a crianza de crías de troitas. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico. Expediente: DH. A15.74625 As características do aproveitamento son: SOLICITANTE: Asociación Protectora de Pesca “Baxoi” NOVO CAUDAL SOLICITADO: 30 litros/segundo DESTINO: Crianza de crías de troitas ORIXE: Río Baxoi LUGAR: Pousada PARROQUIA: Doroña (Santa María) CONCELLO: Vilarmaior Descrición: A actividade lévase a cabo nunha canle de derivación do río Baxoi, nun tramo comprendido entre o inicio da canle e un punto de restitución ao río, antes de chegar á cámara de carga dun muíño, cunha lonxitude aproximada de 98 metros. Esta canle de alevinaxe está cuberta con tela dispón de dúas reixas, unha á entrada da canle e outra no punto de restitución. A canle dispón de comporta reguladora do caudal de entrada e sitúase, case na súa totalidade, na parcela con referencia catastral 15092A008001620000BF. A toma de auga faise mediante un azude disposto no entorno do punto de coordenadas ETRS 89, x= 569.352; y = 4.801.852, e restitúese no punto de coordenadas ETRS89, x = 569.236; y = 4.801.893. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilarmaior ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgn. augas@xunta. gal. A Coruña, 17 de febreiro de 2022. O xefe do Servizo Territorial (sinatura dixital) Malaquias Denislava Cabrillana El Assad
23/02/2022 | Administración LocalMunicipal
Narón
Departamento de Obras e Urbanismo
Exposición pública do proxecto de urbanización do PP-12

A Xunta de Goberno local, na sesión ordinaria que tivo lugar o 17 de febreiro de 2022, acordou a aprobación inicial do proxecto de urbanización da área de reparto PP-12 (entre as rúas Ortega y Gasset e Finca Romero), redactado polo arquitecto Alfredo Garrote Pazos e o enxeñeiro técnico industrial José Manuel Facal Fariña, e promovido por Landcompany 2020 S. L. (PU-1/2022). En cumprimento do establecido no artigo 96.3 da Lei 2/2016, do 10 de febreiro, do solo de Galicia, e no artigo 226.2 do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia, o expediente sométese a información pública durante o prazo dun mes, contado a partir do día seguinte ó da publicación deste anuncio no BOP, e insertándose de seguido nun dos xornais de maior difusión da provincia, así como no taboleiro de edictos deste Concello. Durante este prazo os interesados poderán consulta-lo expediente no servizo de Obras e Urbanismo, sexto andar, en horario de atención ao público (08.30 a 13.30 horas) e formular as alegacións e/ou suxestións que xulguen oportunas. Narón, 17 de febreiro de 2022. A alcaldesa Marián Ferreiro Díaz.
23/02/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.79968. Peche de parcela. Concello de Oleiros

Inocencia Vlasceanu Clerici, solicita de Augas de Galicia por atoparse nas marxes do río s/d, a autorización de obras, na parcela de referencia catastral 4239205NJ5043N0001PA, no lugar de Mera Trovadores 20, parroquia de Maianca (San Cosme), Concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.79968. As obras solicitadas consisten no peche de parcela mediante muro de formigón rematada cunha maia metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 16 de febreiro de 2022 O xefe do servizo territorial Néstor Rodríguez Arias (sinatura dixital ao marxe)
21/02/2022 | Administración LocalMunicipal
Cariño
Anuncio cobramento SAF xaneiro 2022

No Decreto da Alcaldía 44/2022, de data 11 de febreiro de 2022, aprobáronse os padróns fiscais de contribuíntes que deseguido se relacionan: - Precio público de prestación do servizo de axuda no fogar correspondente ao mes de xaneiro de 2022. Prazo de ingreso: O prazo de ingreso en período voluntario será dende o día 11 de febreiro de 2022 ata o 10 de abril de 2022 ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, de 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de reposición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Con carácter postestativo, poderá interpoñer ante o mesmo órgano que ditou esta Resolución, recurso de reposición no prazo de un mes, contado a partir do día seguinte ó da referida notificación, conforme ó disposto nos artigos 123 e 124 da Lei 39/2018, do 2 de outubro de 2015, de Procedemento Administrativo Común das Administracións públicas, advertíndolle que tamén poderá utilizar calquera outro recurso que estime pertinente e /ou exercer as acción que procedan ante a xurisdicción competente. Contra esta resolución, que pon fin á vía administrativa, poderá interpoñer, directametne, o recurso contencioso-administrativo, ante o Xulgado do Contencioso-Administrativo, ou a Sá do Contencioso-Administrativo, durante o prazo de dous meses, contados a partir do día ou da notificación do presente escrito. Infórmaselle que tamén poderá interpoñer calquera outro recurso que estime pertinente en defensa dos seus intereses. Cariño, 11 de febreiro de 2022. O Alcalde José Miguel Alonso Pumar
21/02/2022 | Administración LocalMunicipal
A Coruña
Tesourería e Recadación
Período de ingreso en voluntaria do imposto sobre vehículos de tracción mecánica, exercicio 2022

Por resolución do Concelleiro da Área de Economía, Facenda e Réxime Interior, de data 26 de xaneiro de 2022, estableceuse entre o 2 de marzo e o 4 de maio de 2022, o período de ingreso en voluntaria do seguinte tributo: Durante o devandito prazo os obrigados ó pagamento poderán satisfacer as súas débedas a través de: - Bancos e Caixas de Aforros, que teñan o carácter de Entidade Colaboradora, no seu horario de apertura ó público, nos caixeiros automáticos ou a través da banca electrónica das mesmas accesible aos seus clientes. - Na Caixa Municipal sita na r./ Franxa, 20, de 8:00 a 14:00 horas, agás sábados e festivos. - Desde a app do Concello, con calquera tarxeta de pago. - A través de internet, con ou sen certificado dixital, a través da pasarela de pago dispoñible ao efecto ou dende a sede electrónica do Concello. En aplicación do Real Decreto-Lei 19/2018, de 23 de novembro, de servizos de pago e outras medidas urxentes en materia financeira, e do artigo 37.5 Ordenanza Xeral de Recadación Municipal publicada no BOP nº 250 de 31 de decembro de 2015, o cargo na conta do importe dos recibos domiciliados farase o día 6 de abril de 2022. ENTIDADES COLABORADORAS:  BANCO SANTANDER, SA  BANCO DE SABADELL, SA  CAIXABANK, SA  ABANCA CORPORACIÓN BANCARIA, SA  BANCO BILBAO VIZCAYA ARGENTARIA, SA Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación, aprobado por Real Decreto 939/2005, de 29 de xullo e 38 e seguintes da citada Ordenanza Xeral de Recadación Municipal, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Este anuncio ten o carácter de notificación colectiva ó abeiro do artigo 102.3 da Lei Xeral Tributaria. A non recepción do documento de cobro no domicilio non exonera da obriga do pagamento, nin impide o emprego da vía de constrinximento. Recórdase que para anos sucesivos poderá acollerse, previa petición, ao plan de pago personalizado, que permite pagar as débedas ata en 6 prazos e cun desconto do 3% nos impostos do IBI e IVTM. A Coruña, 16 de febreiro de 2022 O Concelleiro da Área de Economía, Facenda e Réxime Interior José Manuel Lage Tuñas
21/02/2022 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de aprobación definitiva do expediente de crédito extraordinario 2022-CREXT-01 por importe de 75.000,00 €, financiado con baixas por anulación no orzamento prorrogado

ANUNCIO DE APROBACIÓN DEFINITIVA DO EXPEDIENTE DE CRÉDITO EXTRAORDINARIO 2022-CREXT-01 POR IMPORTE DE 75.000,00 €, FINANCIADO CON CON BAIXAS POR ANULACIÓN NO ORZAMENTO PRORROGADO O Pleno da Corporación municipal, en sesión extraordinaria celebrada o día 22 de xaneiro de 2022 aprobou inicialmente, dentro do vixente Orzamento municipal do ano 2022, prorrogado do 2021, o expediente de modificación orzamentaria de crédito extraordinario 2022-CREXT-01 por importe de 75.000,00 € financiado con baixas por anulación do orzamento. En cumprimento do disposto no artigo 177.2 en relación co 169.1 do texto refundido da Lei Reguladora de Facendas Locais, expúxose ao público durante un prazo de quince días hábiles no taboleiro de anuncios do Concello de Santiago de Compostela sito na súa sede electrónica (https://sede.santiagodecompostela. gal) e nos Servizos Económicos do Concello, na rúa Galeras n.º 5, aos efectos de que os interesados puidesen presentar as reclamacións que estimaran pertinentes. Transcorrido o prazo de exposición pública sen que se produciran reclamacións, enténdese aprobado definitivamente, polo que se fai público o resumo por capítulos á data actual do citado orzamento, unha vez incorporada a modificación aprobada, de acordo co artigo 177.2 en relación co artigo 169.1 do texto refundido da Lei Reguladora de Facendas Locais, aprobado polo RDL 2/2004 do 5 de marzo. O resumo por capítulos do citado orzamento, unha vez incorporada esta modificación de crédito aprobada, é o seguinte: O que se fai público para xeral coñecemento. Santiago de Compostela, 18 de febreiro de 2022. A concelleira delegada de Economía, Facenda, Persoal, Contratación e Modernización da Administración Local Marta Abal Rodríguez
21/02/2022 | Administración LocalMunicipal
Porto do Son
Aprobación do padrón fiscal SAF xaneiro de 2022

Aprobación de padróns A concelleira delegada de Facenda, Persoal, Administración, Rexeneración de Núcleos Rurais e Cambio Climático do Concello de Porto do Son, en virtude das delegacións conferidas por Decreto de Alcaldía 553/2019, ditou Resolución núm.184 o 15.02.2022, aprobando o padrón definitivo do prezo público pola prestación do Servizo de Axuda no Fogar correspondente ao mes de xaneiro de 2022, por un importe total de 5.826,25 €. O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Contra esta resolución poderá interpoñerse recurso de reposición ante o alcalde-presidente, de conformidade co artigo 14 do RD Lexislativo 2/2004, do 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de publicación deste anuncio. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso-Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, do 13 de xullo, reguladora da Xurisdición Contenciosa-Administrativa. Porto do Son, 16 de febreiro de 2022. A concelleira delegada, M.ª José Maneiro Quintáns
21/02/2022 | Administración LocalMunicipal
Camariñas
Anuncio de aprobación de bolsa para a contratación dun/dunha profesional encargado/a do posto de psicólogo no departamento de servizos sociais municipais

A Alcaldía ditou, en data 16 de febreiro de 2022, o decreto que a continuación se transcribe: Asunto: APROBACIÓN DA BOLSA DE EMPREGO PARA A CONTRATACIÓN DUN/DUNHA PROFESIONAL ENCARGADO/A DO POSTO DE PSICÓLOGO NO DEPARTAMENTO DE “SERVIZOS SOCIAIS MUNICIPAIS”. EXPEDIENTE: 2021/E001/000014 Vista a acta do proceso de oposición e a listaxe de aprobados formulada polo Tribunal Cualificador do proceso de selección para a creación dunha bolsa de emprego para a contratación dun profesional encargado do posto de Psicóloga no Departamento de “Servizos Sociais Municipais”, cuxas bases e convocatoria foron aprobadas por decreto da Alcaldía de data 24/11/2021 e publicadas no BOP núm.207 do 29/11/2021. Considerando que a listaxe de aspirantes aprobados formulada polo tribunal, basease na puntuación obtida por estes aspirantes no procedemento a cal figura a continuación: Verificado o cumprimento dos requisitos esixidos polas bases da convocatoria e de conformidade co disposto na base 8ª, en uso das competencias que me atribúe o art.21 da lei 7/1985, do 2 de abril, reguladora das bases de réxime local, Primeiro: Aceptar a listaxe de aprobados formulada polo tribunal cualificador para a creación dunha bolsa de emprego para a contratación dun profesional encargado do posto de Psicóloga no Departamento de “Servizos Sociais Municipais”. Segundo: Aprobar/formar a seguinte listaxe de aprobados formulada polo tribunal cualificador para a creación dunha bolsa de emprego para a contratación dun profesional encargado do posto de Psicóloga no Departamento de “Servizos Sociais Municipais”, na orde de chamamento segundo a puntuación final obtida polos aspirantes aprobados que a continuación se indica: Terceiro: Facer público o presente decreto mediante a súa inserción no BOP e na sede electrónica do Concello de Camariñas. Camariñas, asinado dixitalmente na data que figura na marxe pola alcaldesa Sandra Insua Rial ante min, a secretaria, que asino aos únicos efectos de fe pública”. Camariñas, 16 de febreiro de 2022 A ALCALDESA, Asdo.: Sandra Insua Rial
21/02/2022 | Administración LocalMunicipal
Boqueixón
Expediente 2021/T004/000002. Orzamento xeral da entidade local Concello de Boqueixón correspondente ao exercicio de 2022

EXPEDIENTE 2021/T004/000002. Orzamento xeral da Entidade Local Concello de Boqueixón correspondente ao exercicio de 2022. Trámite: anuncio aprobación definitiva O 12/01/2022 o Pleno do Concello de Boqueixón aprobou inicialmente os Orzamentos xerais da Entidade Local Concello de Boqueixón correspondentes ao exercicio de 2022, comprensivo aquel do dito orzamento, bases de execución e cadro de persoal ao servizo do concello. O 21/01/2022 publicouse no Boletín Oficial da Provincia da Coruña número 14 o anuncio correspondente a dita aprobación inicial, iniciándose un prazo de 15 días hábiles de exposición pública do expediente. O 15/01/2022 a Secretaría-Intervención emitiu certificado sobre a exposición pública do expediente e o seu resultado. Conforme ao acordo adoptado inicialmente, ao non presentarse alegacións á aprobación inicial, elévase a definitivo o texto inicialmente aprobado. En virtude do artigo 169 do por Real Decreto Lexislativo 2/2004, do 5 de marzo, polo que se aproba o texto refundido da Lei reguladora das Facendas Locais e o artigo 20 do Real Decreto 500/1990, do 20 de abril, publícase o resumo do mesmo por capítulos: Xunto co orzamento aprobouse o CADRO de PERSOAL para o exercicio de 2022, que se reproduce a continuación (artigos 126 e 127 do Real Decreto Lexislativo 781/1986 do 18 de abril, polo que se aproba o texto refundido das disposicións vixentes en materia de réxime local): Esta aprobación definitiva pode impugnarse ante a Xurisdición Contencioso-Administrativa, cos requisitos, formalidades e causas sinaladas no artigo 170 e 171 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das Facendas Locais e na forma e prazos que establecen as normas da Lei 29/1998, do 13 de xullo, reguladora da Xurisdición Contencioso-Administrativa. Boqueixón, 16 de febreiro de 2022. Manuel Fernández Munín Alcalde-presidente
21/02/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.67000. Utilización de augas. Concello de Curtis

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Servizo de Prevención de Incendios Forestais, da Xefatura Territorial da Coruña, da Consellaría de Medio Rural, solicita a utilización de augas depuradas procedentes dun depósito asociado á Estación Depuradora de Augas Residuais (EDAR) de titularidade municipal, situada na parcela n.º 2376 do polígono n.º 15, referencia catastral 15032A032023760000DA, con destino a extinción de incendios. O presente anuncio ten por obxecto abrir o trámite de competencia de proxectos conforme ao disposto no artigo 10 do Real Decreto 1620/2007, de 7 de decembro, polo que se establece o réxime xurídico de utilización de augas depuradas e 104 e seguintes do Real Decreto 849/1986, do 11 de abril, polo que se aproba o Regulamento do dominio público hidráulico (Expediente DH. A15.67000). SOLICITANTE: Servizo de Prevención de Incendios Forestais CAUDAL: 400 m³/ano DESTINO: Extinción de incendios ORIXE: Instalacións dunha EDAR LUGAR: A Ratona PARROQUIA: Fisteus (Santa María) CONCELLO: Curtis O que se fai público para xeral coñecemento, por un prazo dun (1) mes para que o peticionario e cantos desexen presentar proxectos en competencia, diríxanse a Augas de Galicia, mediante instancia, na que se concrete a súa petición, podendo solicitar nese momento a declaración de utilidade pública e a imposición de servidumes que se consideren necesarias, prazo que comezará a contar a partir do seguinte á data de publicación no Boletín Oficial da Provincia, co fin de que os interesados poidan dirixir as súas peticións, durante o prazo sinalado ás oficinas deste Servizo, situadas na r/ Vicente Ferrer 2, 9.º andar, por calquera medio válido en dereito. Á dita instancia acompañarase: – Proxecto por cuadriplicado, debidamente precintado, subscrito por técnico competente, no que se determinarán as obras e instalacións necesarias, xustificándose os caudais e os prazos de execución. O proxecto poderá ser substituído por un anteproxecto, no que queden, definidas as características do aproveitamento, as obras e as afeccións en grado suficiente para levar a cabo unha información pública ou resolver unha posible competencia de proxectos, quedando obrigados a completar o grado de definición, se a Administración a considerase aínda insuficiente. – No suposto de que se solicite a declaración de utilidade pública, a efectos de expropiación forzosa, o documento técnico deberá recoller a relación concreta e individualizada dos bens ou dereitos que considere de necesaria expropiación. O desprecintado dos documentos técnicos realizarase non antes do prazo de seis (6) días posteriores á conclusión do prazo de presentación das peticións, data que se comunicará ós peticionarios. A Coruña, 10 de febreiro de 2022. O xefe do Servizo Territorial Néstor Rodríguez Arias
21/02/2022 | Administración LocalMunicipal
Boqueixón
Expediente 2021/E004/000001. Relación de postos de traballo (RPT). Modificación n.º 2

EXPEDIENTE 2021/E004/000001. Relación de Postos de traballo. Modificación n.º 2 Trámite: anuncio da aprobación definitiva O 10/11/2021 o Pleno da Corporación aprobou inicialmente a modificación número 2 da relación de postos de traballo e organigrama do Concello de Boqueixón. O 17/11/2021 publicouse no Boletín Oficial da Provincia da Coruña número 219 o anuncio correspondente a dita aprobación inicial. O 15/02/2022 emitiuse certificado da Secretaría-Intervención no que se sinala que durante o prazo de exposición pública non se presentaron alegacións polo que o acordo inicialmente adoptado elévase automaticamente a definitivo. Conforme ao establecido nos artigos 126 e 127 do Real Decreto Lexislativo 781/1986 do 18 de abril, polo que se aproba o texto refundido das disposicións legais vixentes en materia de réxime local e o artigo 202.3 da Lei 2/2015 do 29 de abril, de emprego público de Galicia, faise pública a aprobación definitiva, publicándose a relación valorada dos postos de traballo que figura a continuación como anexo. Boqueixón, 16 de febreiro de 2022. Manuel Fernández Munín Alcalde-presidente ANEXO Cadro resultante da relación de postos de traballo do Concello de Boqueixón Boqueixón, 16 de febreiro de 2022. Manuel Fernández Munín Alcalde-presidente
21/02/2022 | Administración LocalMunicipal
A Coruña
Tesourería e Recadación
Anuncio de ingreso en voluntaria de taxas de mercados municipais e quioscos do 4º trimestre de 2021

Por Resolución do Concelleiro de Economía, Facenda e Réxime Interior, de data 15.02.2022, estableceuse o prazo de ingreso en voluntaria das Taxas por prestación de servizos en mercados municipais e ocupación de terreos de uso público con quioscos, 4º trimestre do 2021, de acordo co seguinte: Os obrigados ó pagamento poderán satisfacer as súas débedas a través de: CAIXA MUNICIPAL, sita na r./Franxa 20 Baixo, de 8:00 a 14:00 horas (de luns a venres). ENTIDADES COLABORADORAS: De 8:30 a 14:00 horas (de luns a venres). ABANCA BANCO SANTANDER BANCO SABADELL CAIXABANK BBVA Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación, aprobado por Real Decreto 939/2005, de 29 de xullo e 38 e seguintes da citada Ordenanza Xeral de Recadación Municipal, publicada no BOP nº 250 de 31 de decembro de 2015, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Este anuncio ten o carácter de notificación colectiva ó abeiro do artigo 102.3 da Lei Xeral Tributaria. A non recepción do documento de cobro no domicilio non exonera da obriga do pagamento, nin impide o emprego da vía de constrinximento. A Coruña, a 16 de febrero de 2022 O Concelleiro da Área de Economía, Facenda e Réxime Interior Fdo. José Manuel Lage Tuñas
21/02/2022 | Administración LocalMunicipal
Vilasantar
Bases do concurso de disfraces do concello de Vilasantar do ano 2022

Por Resolución da alcaldía do día 16 de febreiro de 2022 tomouse o acordo de aprobar as Bases reguladoras do concurso de disfraces do Concello de Vilasantar para o ano 2022”, das que se da conta: O concurso de disfraces do “Entroido 2022” do Concello de Vilasantar terá lugar o día 26 de febreiro de 2022, a partir das 17.00 h no Local Social de Vilasantar, e rexerase polas seguintes bases: PRIMEIRA: Para participar é obrigatorio inscribirse previamente chamando ao Concello de Vilasantar, 981 778 169 (departamento de cultura) ou ben ese mesmo día no lugar de realización con alomenos 10 minutos antes do comezo do concurso. Especificarase o número de compoñentes, o lema de identificación e un representante. SEGUNDA: Establécense dúas categorías do concurso: a) Comparsa ou grupo e b) individual ou duo 1º premio: 300 euros 2º premio: 150 euros Neste caso, entenderanse incluídos nesta categoría de grupo ou comparsa o conxunto de persoas formado por un mínimo de 3 compoñentes representando todos os integrantes do grupo ou comparsa un mesmo motivo.1º premio: 100 euros 2º premio: 50 euros Nesta categoría participarán todos os demáis disfraces de forma individual ou o conxunto de persoas formando unha ou duas persoas. TERCEIRA: O xurado terá en conta a o vestiario, a maquillaxe, a estética, a orixinalidade, a creatividade, o traballo na elaboración dos disfraces, a organización e a posta en escena, participación e interacción co público, a simpatía e a animación. Terá potestade para resolver calquera dúbida que poida xurdir no desenvolvemento do concurso. A decisión do xurado será inapelable. CUARTA: A inscrición implica o total coñecemento e aceptación das bases do concurso. O incumprimento dalgunha destas bases supón a descalificación e baixa do concurso. Os participantes que precisen de música para a actuación deberana traer en formato usb, e avisar no concello no momento de anotarse. QUINTA: A entrega de premios terá lugar o mesmo día de celebración do concurso, unha vez feita a avaliación polo xurado. Os premios poderán quedar desertos no caso de que non haxa participantes. SEXTA: para cobrar o premio os gañadores deberán de designar un representante (nome, apelidos, DNI) e faciliar no concello un número de conta (con IBAN) a seu nome para facer efectivo o ingreso, xunto cunha fotocopia do DNI. SEXTA: Os presentes premios serán outorgados con cargo a partida orzamentaria 33022699. SEPTIMA: O Concello de Vilasantar resérvase o dereito de darlle publicidade a estas bases e o concurso a través dos medios que considere oportunos. Vilasantar, 16 de febreiro de 2022 O alcalde, Fernando Pérez Fernández
16/02/2022 | Administración LocalMunicipal
Frades
Aprobación incial do orzamento 2022

O Orzamento Xeral do exercicio 2022 do Concello de Frades, así como o cadro de persoal, foi aprobado inicialmente por acordo do Pleno municipal na sesión extraordinaria celebrada o día 4 de febreiro de 2022, e exponse ao público durante 15 días hábiles, durante os cales os interesados poderán examinalo na Secretaría do Concello, e presentar as reclamacións que estimen oportunas; todo elo en cumprimento do disposto no artigo 169 do Real Decreto Lexislativo 2/2004 de 5 de marzo, polo que se aproba o Texto Refundido da Lei Reguladora das Facendas Locais. Frades, 10 de febreiro de 2022 O ALCALDE- PRESIDENTE, Roberto Rey Martínez
16/02/2022 | Administración LocalMunicipal
Carnota
Exposición ao público das listas de contribuíntes das taxas polo servizo de subministración de auga, rede de sumidoiros e depuración de augas residuais, e do canon autonómico da auga.4.º trimestre

Exposición ao público das listas de contribuíntes das taxas polo servizo de subministración de auga, rede de sumidoiros e depuración de augas residuais, e do canon autonómico da auga O Concello de Carnota expón ao público as listas de contribuíntes da taxa polos servizos de subministración de auga, saneamento e depuración, e do canon autonómico da auga correspondente ao 4.º TRIMESTRE de 2021 por medio de anuncio na sede electrónica e no taboleiro de edictos da Corporación, e no Boletín Oficial da provincia da Coruña. As persoas e entidades interesadas poderán presentar as suxestións e reclamacións que xulguen oportunas no prazo de 15 días soltos contados desde a publicación deste anuncio no BOP. De non habelas, as listas entenderanse aprobadas definitivamente. As anteditas listas foron elaboradas pola empresa concesionaria ESPINA & DELFÍN, S. L. e están a disposición das persoas interesadas na casa do Concello de Carnota, Praza de San Gregorio n.º 19, os mércores de 9.00 a 13.00 horas, e na rúa do Cid n.º 2-baixo de Muros, de luns a venres de 9.00 a 13.30 horas (excepto os mércores). Este anuncio serve de notificación colectiva a todos os contribuíntes consonte o artigo 102.3 da Lei 58/2003, do 17 de decembro, xeral tributaria, e de anuncio de cobranza consonte o artigo 24 do Regulamento xeral de recadación (RD 939/2005, do 29 de xullo). Contra a aprobación definitiva das listas das anteditas taxas municipais, as persoas interesadas poderán interpoñer recurso de reposición, previo ao contencioso-administrativo, perante o Conello de Carnota durante o prazo dun mes que se contará desde que remate o prazo desta exposición ao público (artigo 14 da Lei reguladora das facendas locais (Rd 2/2004, do 5 de marzo). Contra a liquidación do canon autonómico da auga, pódese interpoñer reclamación económico-administrativa perante o órgano económico-administrativo da Comunidade Autónoma de Galicia tamén no prazo dun mes desde que se entende producida a notificación (artigo 49.7 do Decreto da Xunta de Galicia 136/2012, do 31 de maio). O pago das taxas e do canon pódese realizar nas oficinas de ESPINA & DELFÍN, S. L. situadas na Praza de San Gregorio n.º 19 (edificio do Concello) en Carnota, de 9.30 a 13.30 horas, os mércores, ou nas da rúa do Cid n.º 2-baixo en Muros, de luns a venres (excepto os mércores), de 9.00 a 13.45 horas. O período voluntario de pagamento é de dous meses a partir do día en que finalice a exposición ao público dos padróns. Transcorrido ese período, as débedas pendentes esixiranse pola vía de constrinximento co recargo de prema, os xuros de mora e as custas que se produzan. No tocante ao canon da auga, a vía de constrinximento será realizada pola Consellería de Facenda da Xunta de Galicia. Carnota, 10 de febreiro de 2022. O alcalde Juan Manuel Saborido Rama
16/02/2022 | Administración LocalMunicipal
Curtis
Aprobación inicial do orzamento 2022 e masa salarial

Aprobado inicialmente polo Pleno Municipal da Corporación en sesión ordinaria celebrada o día 10 de febreiro de 2022, o Orzamento Xeral para o exercicio económico de 2022, xunto con toda a documentación que o integra, así como a aprobación do teito de gasto, de conformidade co disposto no art.169.1 do Real decreto lexislativo 2/2004 de 5 marzo polo que se aproba o texto refundido da Lei reguladora das facendas locais, e disposicións concordantes, exponse ao público na Secretaría deste concello, por prazo de quince días hábiles -que empezará a contarse desde o seguinte ó da inserción deste edicto no Boletín Oficial da Provincia-. Durante este prazo, os interesados poderán examinar o expediente e presentar as reclamacións que consideren pertinentes dirixidas ao alcalde. Se non se presentasen reclamacións, o Orzamento considerarase definitivamente aprobado. En caso contrario, o Pleno disporá dun mes contado a partir do día seguinte á finalización da exposición ao público, para resolver as reclamacións. Estas consideraranse denegadas se non se resolvesen no acto de aprobación definitiva. Así mesmo, o Pleno aprobou a masa salarial do persoal laboral ao servizo do Concello de Curtis, que ascende a un importe de 1.064.198,33 €. O que se fai público en cumprimento do disposto no art.103 bis da Lei 7/1985, do 2 de abril, reguladora das bases do réxime local. Curtis, 10 de febreiro de 2022. O alcalde Javier Fco. Caínzos Vázquez.
16/02/2022 | Administración LocalMunicipal
Porto do Son
Aprobación padrón fiscal taxa prestación servicios CDPM febreiro 2022

A Concelleira Delegada do Concello de Porto do Son ditou resolución o 10.02.2022, aprobando o padrón fiscal da taxa pola prestación de servizos no Complexo Deportivo da Piscina Municipal correspondente ao mes de febreiro de 2022, resolvendo: “Primeiro.- Aprobar os recibos en concepto de taxa pola prestación de servizos do Complexo Deportivo da Piscina Municipal de Porto do Son durante o período correspondente ó mes de febreiro de 2022, que comeza co abonado con código número 2 e termina co abonado con código número 2.377, totalizando 418 abonos por importe de 13.703,90 €. Segundo.- Aprobar os recibos do mes de febreiro de 2022 en concepto de matrícula, totalizando 5 altas, por importe de 149,50 €; xa incluídos no importe anterior. Terceiro.- Aprobar os gastos de xestión (comisións) do Padrón de febreiro de 2022, totalizando un total de 418 abonos, por importe de 20,23 € e aprobar os gastos de xestión (comisións) por devolución de recibos por un total de 0,08 € + IVE, por recibo devolto. Cuarto.- Dar conta deste acordo á Tesourería e Intervención Municipais” Na aplicación do artigo 37 da Ordenanza xeral de xestión, recadación e inspección dos tributos e doutros ingresos de dereito público do Concello de Porto do Son, o padrón exponse ao público polo prazo dun mes, contado a partir do día seguinte ao da publicación do presente edicto, que ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Durante este prazo, os interesados poderán solicitar información sobre as liquidacións recollidas no padrón fiscal e presentar as reclamacións ou observacións que estimen oportunas. De conformidade co establecido no artigo 108 da Lei 7/1985, do 2 de abril, reguladora das Bases do Réxime Local, contra as liquidacións contidas no padrón fiscal os suxeitos pasivos e demais persoas lexitimadas poderán formular, perante a Alcaldía e dentro do prazo dun mes (contado dende o día seguinte ao da finalización do período de exposición pública) o recurso de reposición regulado no artigo 14.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. Porto do Son, 10 de febreiro de 2022 A Concelleira Delegada Mª José Maneiro Quintáns
16/02/2022 | Administración LocalMunicipal
Cabanas
Aprobación orzamento exercicio 2022 e cadro de persoal

Aprobado inicialmente o Orzamento para o exercicio 2022 mediante acordo adoptado en sesión plenaria extraordinaria celebrada o 30 de decembro do 2021 e unha vez resoltas as alegacións presentadas durante o prazo de exposición ao público, de conformidade co disposto no artigo 169.3 do RD Lexislativo 2/2004, polo que se aproba o Texto Refundido da Lei Reguladora das Facendas Locais, procedese a publicación do mesmo resumido por capítulos: Así mesmo, ao abeiro do o artigo 127 do Real Decreto Lexislativo 781/1986, de 18 de abril, faise público o cadro de persoal para o exercicio 2022, que se reproduce de seguido: Cabanas a 10 de febreiro do 2022 O Alcalde Carlos Ladra Brage
16/02/2022 | Administración LocalMunicipal
Boiro
Exposición pública de expediente de depuración de saldos

Incoado expediente de depuración de obrigas e ordes de pagamento pendentes pertencentes á agrupación de orzamentos pechados, e aprobado con carácter inicial por Decreto de Alcaldía 149-2022 de 10 de febreiro de 2021, consonte ao disposto na base 36 de execución do orzamento, exponse o expediente ao público polo prazo de quince días hábiles, contados a partir da inserción deste anuncio no B. O. P., co obxecto de que os interesados poidan examinalos e representar as reclamacións, alegacións ou observacións que estimen procedentes. Boiro a 10 de febreiro de 2022 O alcalde, José Ramón Romero García
16/02/2022 | Administración LocalMunicipal
Vilarmaior
Secretaría - Intervención
Exposición pública padrón fiscal taxa prestación de servizos socioculturais, deportivos e de lecer, febreiro 2022

Mediante Decreto da Alcaldía de data do 10 de febreiro de 2022 aprobouse o padrón fiscal da taxa pola prestación de servizos socioculturais, deportivos e de lecer, correspondentes ao mes de febreiro de 2022, por importe de 1.104 euros, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 10 de febreiro de 2022. O ALCALDE, Carlos Vázquez Quintián
16/02/2022 | Administración LocalMunicipal
Vilarmaior
Secretaría - Intervención
Exposición pública padróns liquidación taxa saf xaneiro 2022

Mediante Decretos da Alcaldía de data do 10 de febreiro de 2022 aprobouse o padrón fiscal da taxa pola prestación do servizo de axuda no fogar, en libre concorrencia e de dependencia, correspondentes ao mes de xaneiro de 2022, por importe de 1.815,80 euros e 1.455,66 euros respectivamente, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 10 de febreiro de 2022. O ALCALDE, Carlos Vázquez Quintián
16/02/2022 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de exposición ao público da aprobación inicial do orzamento xeral e do cadro de persoal para o exercicio 2022 do Concello de Santiago de Compostela

EDICTO ANUNCIO DE EXPOSICIÓN AO PÚBLICO DA APROBACIÓN INICIAL DO ORZAMENTO XERAL E DO CADRO DE PERSOAL PARA O EXERCICIO 2022 DO CONCELLO DE SANTIAGO DE COMPOSTELA O orzamento xeral, no que se integran os orzamentos do Concello de Santiago de Compostela, do Auditorio de Galicia e das empresas municipais, Información e Comunicación Local, S. A. (INCOLSA) e Sociedade Municipal de Xestión do Transporte Urbano de Santiago de Compostela SA (TUSSA), e das demais entidades participadas polo Concello que forman parte do expediente, a Fundación Refuxio de Animais, a Fundación Eugenio Granell, a Sociedade Mercados Centrales de Abastecimiento de Santiago, S. A. (MERCAGALICIA) e a Sociedade para a Promoción de Iniciativas Empresariais Innovadoras, S. L. (UNINOVA), así como o cadro de persoal para o ano 2022, foi aprobado inicialmente por acordo do Pleno municipal na sesión extraordinaria que tivo lugar o día 15 de febreiro de 2022, e exponse ao público durante 15 días hábiles no taboleiro de anuncios do Concello de Santiago de Compostela sito na súa sede electrónica (https://sede.santiagodecompostela. gal) e nos Servizos Económicos do Concello, na rúa Galeras número 5, durante os cales as persoas interesadas poderán examinalo e presentar as reclamacións que estimen oportunas (deberán conter necesariamente o código de referencia para o seu rexistro “ORZ2022”); en cumprimento do disposto no artigo 169 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais. Santiago de Compostela, 15 de febreiro de 2022. A concelleira delegada de Economía, Facenda, Persoal, Contratación e Modernización da Administración Local Marta Abal Rodríguez
16/02/2022 | Administración LocalMunicipal
Oroso
Aprobación de dedicacións de cargos da Corporación

ANUNCIO Con data do 10 de febreiro de 2022 o Pleno da Corporación, en sesión extraordinaria, adoptou, entre outros, o seguinte acordo que se transcribe e que se procede á súa publicación para xeral coñecemento: “PRIMEIRO.–A aprobación das seguintes dedicacións parciais a desempeñar polos seguintes cargos: 1.º.–Concellería delegada de Réxime Interior, Persoal, Patrimonio, Voluntariado, Cultura, Mobilidade e Sanidade cunha retribución bruta anual de 23.094,82 euros, en 12 pagas mensuais e 2 extraordinarias con unha dedicación mínima ao cargo de 27,5 horas semanais en cómputo anual.2.º.–Concellería delegada de Xuventude, Comercio e Industria e Actividades Lúdicas cunha retribución bruta anual de 18.475,80 euros, en 12 pagas mensuais e 2 extraordinarias con unha dedicación mínima ao cargo de 25 horas semanais en cómputo anual. SEGUNDO.–Revogar as dedicacións parciais anteriormente asignadas á Concellería delegada de Réxime Interior, Persoal, Patrimonio, Voluntariado, Xuventude, Mobilidade e Sanidade e á Concellería delegada de Cultura, Comercio e Industria e Actividades Lúdicas TERCEIRO.–A devindicación e pago das contías establecidas farase do mesmo xeito que as retribucións do persoal do concello e poderán serán aumentadas anualmente coa aprobación dos orzamentos anuais da corporación no porcentaxe máximo previsto da lei de orzamentos xerais do estado para os gastos de persoal do sector público”. Oroso, 11 de febreiro de 2022. O alcalde Luis Rey Villaverde
16/02/2022 | Administración LocalMunicipal
Fene
Secretaría
Lista provisional de persoas admitidas e excluídas ao proceso selectivo de dúas vacantes de administrativo/a

ANUNCIO Lista provisional persoas admitidas e excluídas ao proceso selectivo de dúas vacantes de administrativo/a de administración xeral mediante concurso-oposición, en quenda libre (OEP 2018 e 2020). EXP.2021/E001/000004 Por Resolución da Alcaldía núm.158/2022, do 08.02.2022, aprobouse a lista provisional de persoas admitidas e excluídas para o proceso selectivo para a a cobertura, mediante persoal funcionario de carreira, de dúas vacantes de administrativo/a de administración xeral mediante concurso-oposición, en quenda libre (incluídas nas OEP do Concello de Fene dos anos 2018 e 2020). A convocatoria anunciouse no DOG núm.62, do 5.04.2021, e no BOE núm.97, do 23.04.2021. A resolución pode consultarse en https://fene.gal/portal-cidadan/index/gl e no taboleiro de edictos da sede electrónica do Concello de Fene (https://sede.fene. gal/opencms/gl/informacion/). Fene, 11 de febreiro do 2022. O alcalde Juventino José Trigo Rey
16/02/2022 | Administración LocalMunicipal
Cabana de Bergantiños
Bases do concurso de comparsas 2022

ANUCIO BASES ENTROIDO 2022 En data 11 de febreiro de 2022 o alcalde ditou a resolución que literalmente se transcribe: “Vistas as bases elaboradas para o concurso de Comparsas do Entroido de 2022, por medio do presente RESOLVO: PRIMEIRO.–Aprobar as bases da convocatoria do concurso de comparsas do Entroido do 2022: “PRIMEIRA.–Co obxecto de promover unha das festas tradicionais máis celebrada no noso Concello e recuperar unha das prácticas máis populares destas datas, o Concello de Cabana de Bergantiños convoca unha nova edición do Concurso de Comparsas. SEGUNDA.–Este concurso celebrarase o martes 1 de marzo de 2022 a partir das 18:30 no Pavillón Polideportivo Municipal. TERCEIRA.–Para poder participar e optar aos premios é imprescindíble cubrir a solicitude de inscrición e presentala no Rexistro do Concello, ata o día 28 de febreiro de 2022. A persoa que actúe como representante deberá acompañar fotocopia do seu DNI e certificado de conta bancaria. CUARTA.–Entenderase por comparsa un grupo de máscaras ou disfraces cun número mínimo de 7 persoas. No caso de comparsas nas que tódolos seus membros sexan menores de idade, deberán nomear un representante maior de idade. QUINTA.–As comparsas que necesiten música deberán facilitala ao Dpto. de Cultura en formato MP3 o mesmo día da inscrición. O pase de cada comparsa non poderá superar 5 minutos de duración (en caso contrario, contará como penalización para o xurado). SEXTA.–As comparsas participantes terán opción ós seguintes premios en metálico: SÉTIMA.–O xurado poderá declarar deserto calquera dos premios se considera que os participantes non reúnen a calidade precisa. Ademáis, poderá entregar os accésits que crea convenientes, non superando no seu conxunto o importe de 800 €. OITAVA.–O xurado terá en conta a orixinalidade dos disfraces, a vistosidade, simpatía e posta en escena, debendo ter unha temática común en base a unha representación ou unha actuación musical. NOVENA.–O xurado estará composto por persoas relacionadas co mundo da cultura, educación ou gañadores de anos anteriores, sendo secretario do mesmo un empregado municipal. O xurado será designado polo Concello de Cabana de Bergantiños e levantará acta ao remate do concurso. DÉCIMA.–O xurado terá potestade para resolver calquera dúbida que poida xurdir no desenvolvemento do concurso. UNDÉCIMA.–A orde de participación será por rigurosa orde de inscrición. DUODÉCIMA.–A inscrición implica o total coñecemento das bases do concurso. O incumprimento dalgunha destas bases supón a descalificación e baixa do concurso.” SEGUNDO.–Ordenar a publicación das ditas bases no Boletín Oficial da Provincia, para darlles publicidade.” En Cabana de Bergantiños, a 11 de febreiro de 2022. O alcalde Asdo.: José Muíño Domínguez
16/02/2022 | Administración LocalMunicipal
Narón
Departamento de Obras e Urbanismo
Exposición pública do proxecto de urbanización da área de reparto PSI-10 de Narón

A Xunta de Goberno local, na sesión ordinaria que tivo lugar o 10 de febreiro de 2022, acordou a aprobación inicial do proxecto de urbanización da área de reparto PSI-10, redactado polo enxeñeiro de camiños, canais e portos Roberto José Aya Vidal- Interurban, S. A., e promovido pola Xunta de Compensación da área de reparto PSI-10 de Narón (PU-3/2021). En cumprimento do establecido no artigo 96.3 da Lei 2/2016, do 10 de febreiro, do solo de Galicia, e no artigo 226.2 do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia, o expediente sométese a información pública durante o prazo dun mes, contado a partir do día seguinte ó da publicación deste anuncio no BOP, e insertándose de seguido nun dos xornais de maior difusión da provincia, así como no taboleiro de edictos deste Concello. Durante este prazo os interesados poderán consulta-lo expediente no servizo de Obras e Urbanismo, sexto andar, en horario de atención ao público (08.30 a 13.30 horas) e formular as alegacións e/ou suxestións que xulguen oportunas. Narón, 11 de febreiro de 2022. A alcaldesa Marián Ferreiro Díaz.